Tolong jelaskan mengenai Versi Nassier Wahab (2007) dari Kasih (keroncong) dalam bahasa melayu

Ketika berada di Singapura, Richard memaklumkan kepada kenalan mengenai rancangan mencari bakat dari Malaysia untuk merakamkan album di Indonesia. Dari situ ada pihak mencadangkan nama Nassier Wahab yang kebetulan ketika itu menjayakan satu undangan menyanyi. Selepas dibawa menyaksikan persembahan Nassier, ternyata dia mempunyai suara yang bagus dan menyatakan hasrat itu kepadanya. Selepas perbincangan, Richard dan Nassier bersetuju dan Mac 2007 Nassier merakamkan tiga lagu ciptaan Richard, Untukmu, Ingin Bersama dan juga Kasih.

Untuk Nassier, beliau telah tukar irama Kasih kepada cha cha dan Nassier juga menjadi penyanyi lelaki pertama merakamkan lagu itu selepas Emy Kulliet, Hetty dan Dayang. Lebih istimewa apabila lagu baru ciptaan untuk Nassier, Untukmu adalah kesinambungan lagu Kasih. Lagu itu menjadi single pertama album Nassier, Jangan Hapus Cintaku yang mula dipasarkan di Indonesia akhir Julai 2007.